Alexis Wineman

Alexis Wineman (Cut Bank, 1994ko maiatzaren 6a) estatubatuar modeloa eta pertsona autisten eskubideen aldeko ekintzailea da, 2012an Miss Montana izendatua. 2013an America's Choice saria irabazi zuen Miss America edertasun-lehiaketan. Lehiaketa horretako lehenengo parte-hartzaile autista ezaguna da. 

 Bizitza 
Wineman Montanako Cut Bank hirikoa da. Bere esanetan, umea zela, beti desberdin sentitu zen eta jazarpena egin zioten. Hasiera batean «garapenaren nahasmendu orokortua» diagnostikatu zioten, eta 11 urterekin «autismoaren espektroko nahasmendua», eta horrek bere desberdintasunen zergatia ulertzen hasten lagundu zion.

Umetan, Winemanek ez zuen edertasun-lehiaketekiko interesarik. Haren ahizpa bikiak, Amandak, Miss America lehiaketan jendearen bozketa irabazteko ausardia aurkitzen lagundu zion. 18 urterekin, Miss America 2013 lehiaketako parte-hartzaile gazteena izan zen.

Montgomeryko Huntingdon Collegen ikasi zuen, 2017an artean graduatuz. Gaur egun, Montgomeryn bizi da eta haurtzaindegi kristau batean egiten du lan.

Alexisen ahizpa nagusia, Danielle Wineman, Miss Montana izendatu zuten 2015eko ekainean.

 Erreferentziak 

 Kanpo estekak 

Kategoria:Montanarrak
Kategoria:Ameriketako Estatu Batuetako modeloak
Kategoria:Emakume modeloak
Kategoria:Ameriketako Estatu Batuetako giza eskubideen aldeko ekintzaileak
Kategoria:Pertsona autisten eskubideen aldeko ekintzaileak
Kategoria:Giza eskubideen aldeko emakumeak
Kategoria:Desgaitasuna duten aktibistak
Kategoria:Pertsona autistak